عەلی زەندی

محەممەدعەلی زەندی ناسراو بە عەلی زەندی (١٩٥٦ لە سنە - ٥ی نیسانی ٢٠٢٤ لە تۆرۆنتۆ) گۆرانیبێژ و ژەنیاری کوردی ڕۆژھەڵاتی کوردستان بوو. عەلی زەندی باوکی دیمەن زەندی ئەکتەری کوردی شانۆ و سینەما بوو.ماڵپەڕی خەڵک: ھونەرمەندێکی ڕۆژھەڵاتی کوردستان کۆچی دوایی کرد (بە سۆرانی)، نووسراو لە ٥ی نیسانی ٢٠٢٤؛ سەردان لە ٥ی نیسانی ٢٠٢٤.

 ژیان 
عەلی زەندی لە ساڵی ١٩٥٦ لە شاری سنەی ڕۆژھەڵاتی کوردستان لە دایک بوو. لە قۆناغی منداڵی لەگەڵ ناسر ڕەزازی ھاوڕێ بوو و پێکەوە دەستیان کرد بە چالاکی لە بواری ھونەری مۆسیقادا. ئەو لە لای حەسەن کامکار فێری مۆسیقا بوو. زەندی زیاتر لە ٢٠ ساڵ لەو بوارە چالاک بوو و کاری مۆسیقا و ئاواز و گۆرانی وتنی کردەوە. عەلی زەندی یەکەم ھونەرمەندێک بوو کە شیعری ئەرمەنی لە پەرتەو کرماشانی بە شێوەی گۆرانی خوێند و لەسەر کاسێت تۆماری کردەوە.
ماڵپەڕی وێستگەنیوز: ھونەرمەندێکی ڕۆژھەڵاتی کوردستان کۆچی دوایی کرد (بە سۆرانی)، نووسراو لە ٥ی نیسانی ٢٠٢٤؛ سەردان لە ٥ی نیسانی ٢٠٢٤.

عەلی زەندی بەدوای تووشبوون بە نەخۆشی شێرپەنجە لە ٥ی نیسانی ٢٠٢٤ لە نەخۆشخانەیەکی شاری تۆرۆنتۆی کەنەدا کۆچی دواییی کرد.
ماڵپەڕی مالمۆکورد: کەنەدا؛ کۆچی دوایی ھونەرمەند عەلی زەندی (بە سۆرانی)، نووسراو لە ٥ی نیسانی ٢٠٢٤؛  سەردان لە ٥ی نیسانی ٢٠٢٤.

 بەرھەمەکان 
 ئەرمەنی
 خاڵۆ ڕێبوار
 باوەیاڵ
 زارا و ڕێحان
 بە جێت دیلم
 بۆ تۆ
 زارا گیان
 مامە کڕنوو
 دەردی ھیجران
 گوڵی زەرد و سوور
 بەھار ھاتەوە

 سەرچاوەکان 

پۆل:خەڵکی سنە
پۆل:کوردەکانی ڕۆژھەڵاتی کوردستان
پۆل:گۆرانیبێژان بە زمانی کوردی
پۆل:گۆرانیبێژانی پیاوی ئێرانی
پۆل:گۆرانیبێژانی پیاوی کورد
پۆل:گۆرانیبێژانی کورد
پۆل:لەدایکبووانی ١٩٥٦
پۆل:مردووانی ٢٠٢٤